গোকুলাম কেরালা ফুটবল ক্লাব
গোকুলাম কেরালা ফুটবল ক্লাব (এছাড়াও সংক্ষেপে গোকুলাম কেরালা এফসি নামে পরিচিত) হল কেরালার কালিকট শহরভিত্তিক একটি ফুটবল ক্লাব, যা ভারতের সর্বোচ্চ লিগ আই-লিগ প্রতিযোগিতায় প্রতিদ্বন্দ্বিতা করে থাকে। ২০১৭ সালে এটি প্রতিষ্ঠিত হয়। মালাবারীয় নামে পরিচিত এই ক্লাব কেরালা রাজ্যের মালাবার উপকূলের প্রতীক। ২০২০–২১ আই-লিগ-এ তারা চ্যাম্পিয়ন হয় ও তারাই প্রথম কেরালার কোনো ক্লাব যারা আই-লিগ জিতেছে। গোকুলামই কেরালার প্রথম ফুটবল ক্লাব যারা এএফসি কাপ খেলার যোগ্যতা অর্জন করেছে। এই ক্লাব আঞ্চলিক কেরালা প্রিমিয়ার লিগ প্রতিযোগিতায় অংশ নিয়ে থাকে। ২০১৮ সালে তারা প্রথম শিরোপা লাভ করে।